laion/Wikipedia-Exotic huggingface dataset:
Bop (שיר)

Bop (מעוצב באותיות גדולות) הוא סינגל שהוקלט על ידי הראפר האמריקאי דה-בייבי, מתוך אלבום האולפן השני שלו, Kirk. השיר יצא לאור ב-19 בנובמבר 2019, על ידי חברות התקליטים סאות' קואוסט מיוזיק גרופ ואינטרסקופ רקורדס, כסינגל השני מתוך האלבום. השיר הגיע בשיאו למקום ה-11 במצעד הבילבורד הוט 100 וקיבל מועמדות לקטגוריית "ביצוע הראפ הטוב ביותר" בטקס פרסי גראמי ה-63. דה-בייבי ביצע את השיר כחלק ממחרוזת (אנ') עם "Intro" ו-"Really" בתוכנית טונייט שואו עם ג'ימי פאלון (אנ') ב-30 בספטמבר 2019, על מנת לקדם את האלבום Kirk. ב-7 בדצמבר 2019, ביצע את השיר, יחד עם "Suge", בתוכנית סאטרדיי נייט לייב. הווידאו קליפ של השיר פורסם ב-16 בנובמבר 2016 ובוים על ידי ריל גואוטס. הוא מעוצב כ"מחזמר היפ-הופ של ברודוויי" וכולל פלאש מוב, וגם את צוות המחול האמריקאי Jabbawockeez (אנ'). ג'יימס ריקו, ראש צוות ההפקה של ריל גואוטס, הצהיר כי הוא קיבל השראה מתוכנית הטלוויזיה "אוסטין פאוורס", ואמר כי הוא רוצה לשחזר את אותה תחושת קהילה בקליפ, תוך שאיבת השראה נוספת מהסרט "רוקי", כשהמטרה הסופית היא "גרסת ראפ" לסצנת המבוא מהסרט "לה לה לנד". מידע על הסינגל "Bop" באתר מיוזיק בריינז מילות השיר "Bop" באתר Genius סרטון השיר "Bop" באתר יוטיוב דה-בייבי, ג'טסון-מייד, סטארבוי Saponara, Michael (1 באוקטובר 2019). "DaBaby Delivers 'Kirk' Medley With the Roots and Stunna 4 Vegas On 'Tonight Show': Watch". Billboard. נבדק ב-19 בינואר 2020. {{cite news}}: (עזרה) Strauss, Matthew (8 בדצמבר 2019). "Watch DaBaby Perform 'BOP' and 'Suge' on SNL". Pitchfork. נבדק ב-19 בינואר 2020. {{cite news}}: (עזרה) Droke, Carolyn (16 בנובמבר 2019). "DaBaby's Stages A Flash Mob With The Jabbawockeez In His 'Bop' Musical Video". Uproxx. נבדק ב-4 בינואר 2020. {{cite web}}: (עזרה) Crosley Coker, Hillary (15 בינואר 2020). "How Reel Goats Became DaBaby's Secret Weapon". Genius. נבדק ב-19 בינואר 2020 – via YouTube. {{cite news}}: (עזרה) "KIRK by DaBaby on Apple Music". Apple Music. נבדק ב-20 בינואר 2020. {{cite web}}: (עזרה) "Top 40 Rhythmic Future Releases". AllAccess. אורכב מ-המקור ב-13 בנובמבר 2019. נבדק ב-4 בינואר 2020. {{cite web}}: (עזרה) "Top 40/M Future Releases". All Access Music Group. אורכב מ-המקור ב-22 בינואר 2020. נבדק ב-22 בינואר 2020. {{cite web}}: (עזרה)
מועדון מכסחי המפלצות

מועדון מכסחי המפלצות (באנגלית: Monster Buster Club) היא סדרת טלוויזיה קנדית-צרפתית בהנפשה ממוחשבת, מסוגת מדע בדיוני, קומדיה, אקשן והרפתקאות, שהופקה על ידי Marathon Media ו-Image Entertainment Corporation. הסדרה עוקבת אחר ארבעה ילדים שפועלים בהצלת העיר שלהם מפלישת זרים. לסדרה הופקו 2 עונות ו-52 פרקים באורך 22 דקות. היא שודרה לראשונה באירופה החל מ-2 ביוני 2008 עד 14 בנובמבר 2009 בערוץ ג'טיקס. בקנדה הסדרה שודרה בערוץ YTV ובצרפת בערוץ Gulli. בישראל הסדרה שודרה בדיבוב עברי החל משנת 2008 עד 2009 בערוץ ג'טיקס. הסדרה עוקבת אחר ארבעה ילדים, קאתי, כריס, דן וסאם, אשר נמצאים בארגון סודי בשם "מועדון מכסחי המפלצות". באמצעות הארגון הם מונעים מפלישת זרים להיכנס לעיר שלהם, סינגלטאון, ושולחים אותם לרשויות גלקטיות. קאתי (Cathy) - חייזרית שנראית כמו ילדה, אשר הגיעה לכדור הארץ יחד עם סבה כדי להקים את מועדון מכסחי המפלצות. כריס (Chris) - ילד טכנולוגי בן 12 שלוקח חלק במועדון מכסחי המפלצות. הוא חכם מאוד ובעל כישרון לגאדג'טים. דן (Danny) - ילד ספורטאי בן 12 שלוקח חלק במועדון מכסחי המפלצות. הוא נחמד בנשמתו ולפעמים פועל ביהירות. סאם (Sam) - ילדה רצינית בת 12 שלוקחת חלק במועדון מכסחי המפלצות. לרוב מצטיירת כמנהיגת המועדון. ג'ון (John) - ילד בן 10. אחיו הקטן של כריס שרוצה גם להיות חלק במועדון מכסחי המפלצות. מר הוגו סמית' (Mr. Hugo Smith) - סבא של קאתי, איתה הגיע לכדור הארץ. כשהוא לא מסייע למועדון מכסחי המפלצות, הוא אוהב לעבוד בגינתו. ראלף (Ralph) - אחד התלמידים בתיכון סינגלטאון. יש לו אב שעובד במכירת מכוניות. הדיבוב העברי בוים על ידי גדי לוי ודן שצברג. בנוסף דיבב בדיבוב העברי דן שצברג. "מועדון מכסחי המפלצות", במסד הנתונים הקולנועיים IMDb (באנגלית) "מועדון מכסחי המפלצות", באתר Metacritic (באנגלית) "מועדון מכסחי המפלצות", במסד הנתונים הקולנועיים KinoPoisk (ברוסית) מועדון מכסחי המפלצות, במיזם "אישים" לתיעוד היצירה הישראלית
רובין קלי

רובין לין קלי (באנגלית: Robin Lynne Kelly; נולדה ב-30 באפריל 1956) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של מדינת אילינוי, ברציפות מאז 2013. קלי, חברת המפלגה הדמוקרטית, ייצגה את מחוז הבחירה ה-28 בבית הנבחרים של אילינוי בשנים 2003–2007. עד 2010 הייתה ראשת הסגל של גזבר המדינה אלכסי ג'אנוּליאס (Alexi Giannoulias), עד שבאותה השנה הפסידה בבחירות לתפקיד הגזבר בבחירות האמצע. בבחירות מיוחדות לבית הנבחרים נבחרה לראשונה אל בית הנבחרים האמריקאי. רובין לין קלי נולדה בהארלם שברובע מנהטן בניו יורק, בשלהי אפריל 1956. אביה היא חנוון. היא החלה את לימודיה באונברסיטת בראדלי שבפאוריה מתוך תקווה להיות פסיכולוגית ילדים. קלי הייתה חברה באחוות סיגמא גמא רו. בשנת 1978 השלימה לימודי תואר ראשון בפסיכולוגיה, וב-1982 תואר שני בייעוץ פסיכולוגי. בעת היותה סטודנטית בפאוריה ניהלה חדר ילדים (Nursery) ועבדה בבית חולים. בין השנים 1992–2006 הייתה מנהלת לענייני קהילה בכפר מטיסון שבצפון אילינוי. ב-2004 קיבלה תואר דוקטור מאוניברסיטת צפון אילינוי. בשנת 2002 החליטה קלי להתמודד אל בית הנבחרים של מדינת אילינוי, הבית התחתון בבית המחוקקים במדינה. בהבחירות המקדימות של המפלגה הדמוקרטית גברה על נציג המחוז המכהן הרולד מרפי, בבחירות הכלליות ניצחה את קיטי וטסון, מועמדת המפלגה הרפובליקנית, ברוב בן 81% מהקולות. ב-2004 קלי זכתה בבחירות לתקופת כהונה שנייה וגברה ג'ק מקינרני הרפובליקני. בבחירות הבאות, בשנת 2006, התמודדה לקדנציה שלישית ללא התנגדות. בינואר 2007 התפטרה ממושבה בבית הנבחרים של אילינוי ומונתה לראשת הסגל של גזבר המדינה, אלכסי ג'אנוּליאס. היא הייתה האישה האפרו-אמריקאית הראשונה ששימשה כראשת סגל עבור בעל תפקיד עם סמכויות חוקתיות שנבחר על ידי כלל תושבי המדינה. ב-2011 אף מונתה לפקידה הביצועית הראשית של מחוז קוק. בשנת 2010 התמודדה אל תפקיד גזבר מדינת אילינוי, אך הפסידה עם 45% מקולות הבוחרים לאחר שניצחה בשש מחוזות בלבד מתוך 102 מחוזות אילינוי. לאחר שג'סי ג'קסון ג'וניור (בנו של ג'סי ג'קסון) התפטר מתפקידו שלושה שבועות בלבד לאחר שנבחר לקדנציה עשירית, הכריזה קלי על התמודדותה לבית הנבחרים של ארצות הברית מטעם מחוז הקונגרס השני של אילינוי. ב-11 בפברואר הביעו בה תמיכה שני חברי קונגרס דמוקרטים משיקגו, דני דייוויס ובובי ראש. גם חברת הקונגרס ג'ן שקובסקי והעיתון שיקגו טריביון תמכו בקלי, וראש עיריית ניו יורק מייקל בלומברג מימן עבורה שני מיליון דולר אמריקני באמצעות שידורי תעמולה בטלוויזיה תוך הדגשת התנגדותה של קלי לאיגוד הרובאים הלאומי. בבחירות המיוחדות לבית הנבחרים האמריקאי נבחרה עם 71% מהקולות, והושבעה לתפקידה באפריל 2013. במרץ 2016 ייסדה קלי, לצד עמיתותיה בוני ווטסון קולמן ואיבט קלארק, את "השדולה בקונגרס לנשים ונערות שחורות". מדיה וקבצים בנושא רובין קלי בוויקישיתוף קלי אתר האינטרנט הרשמי של בבית הנבחרים האמריקאי (באנגלית) רובין קלי, ברשת החברתית פייסבוק רובין קלי, ברשת החברתית אקס (טוויטר) רובין קלי, ברשת החברתית אינסטגרם רובין קלי, סרטונים בערוץ היוטיוב רובין קלי, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) אלכס אייזנסטאדט, Kelly wins Illinois House special, באתר פוליטיקו, 9 באפריל 2013 (באנגלית) כריסטופר פייסלי, Congressmen Davis and Rush Endorse Robin Kelly: 2nd District Race, בארכיון Wayback Machine‏, 11 בפברואר 2013 (באנגלית)
שמוטולי

שמוטולי (בפולנית: Szamotuły; בעבר בגרמנית: Samter, זאמטר, יידיש: סאמטער) היא עיר במחוז שמוטולי בפרובינציית פולין גדול שבפולין. כ-35 ק"מ צפונית מערבית לפוזנן. בעבר התקיימה בעיר קהילה יהודית גדולה. נכון ליוני 2016, עמד מספר תושבי העיר על 18,799 איש. בין ילידי העיר המפורסמים: האחים פיליפ וקסאפר שארוונקה. מדיה וקבצים בנושא שמוטולי בוויקישיתוף אתר האינטרנט הרשמי של שמוטולי (בפולנית) שמוטולי (פולין), דף שער בספרייה הלאומית ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
יאחצ'ל

יאחצ'ל (בפרסית: یخچال, פירוש: "בור קרח") הוא סוג עתיק של מבנה קירור בו היו מאחסנים מזון. מבנה זה היה בנוי מעל הקרקע כאשר היה למבנה צורת כיפה עם פתח בראשה כאשר מתחתיה נמצא לו שטח אחסון תת-קרקעי לקירור מזון. לעיתים קרובות שימש אף לאחסון קרח (אפילו לצורך ייצור גלידה כגון הגלידה הפרסית הקרויה: "באסתני סונאטי" או המאכל הקרוי: "פאלודה". החלל התת-קרקעי יחד עם חומר הבנייה הוא עמיד בפני חום ומבודד את שטח האחסון בכל ימות השנה. מבנים אלה נבנו ושימשו בעיקר בפרס העתיקה ורבים שנבנו לפני מאות שנים נותרו עומדים גם כיום ואף בשימוש. לוכד רוח אדריכלות איראנית מדיה וקבצים בנושא יאחצ'ל בוויקישיתוף M. Mahdavinejad & Kavan Javanrudi, Assessment of Ancient Fridges: A Sustainable Method to Storage Ice in Hot-Arid Climates ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
רמב"ם (פירושונים)

האם התכוונתם ל... רמב"ם – ר' משה בן מימון, פוסק, פילוסוף, רופא ומנהיג יהודי חשוב במאה ה-12 משנה תורה – חיבורו ההלכתי הגדול של הרמב"ם. מכונה לעיתים בפשטות 'רמב"ם' קבר הרמב"ם – בטבריה רמב"ם - הקריה הרפואית לבריאות האדם – בית חולים בחיפה יד רמב"ם – מושב בתחומי מועצה אזורית גזר בסמוך לרמלה גבעת רמב"ם – אחת משלוש הגבעות שבנויה עליהן העיר גבעתיים המרכז הרפואי מיימונידיס – בית חולים בברוקלין, ניו יורק.
קרנף מאוריטניקום

קרנף מאוריטניקום (שם מדעי: Ceratotherium mauritanicum) הוא מין נכחד של קרנף מהסוג קרנף רחב שפה, הקרוב למין קרנף רחב שפה. הוא התקיים באפריקה לאורך סוף הפליוקן עד ההולוקן מלפני 2.6 מיליון שנה עד לפני 8,000 שנה מזמננו. מאובניו של קרנף זה התגלו במספר חפירות באפריקה, בין השאר במרוקו, תוניסיה ואלג'יריה, וגם בכמה אתרים במזרח אפריקה כמו באתיופיה ובאפריקה הדרומית. עם זאת קשה להבדיל בינו לבין מינים אחרים מסוגו. חלק מהחוקרים מחשיבים אותו כקרוב למין Ceratotherium neumayri, שחי במיוקן והיה דומה מעט לקרנף צר שפה. ככל הנראה מין זה התפצל ממנו ואולי חי לצד המין המודרני של קרנף רחב שפה (Ceratotherium simum). ככל הנראה הוא היה דומה מאוד לקרנף רחב השפה הקיים, אך שנמצא באזורים צפוניים יותר, בהם הסוואנות הקדומות נכחדו. כמה חוקרים סוברים שהוא נכחד לפני התקופה המזוליתית ואיננו היה במגע עם האנשים, כך שהיכחדותו נגרמה משינויי אקלים או מדחק אבולוציוני אחר, לפני פחות ממיליון שנה מזמננו. קרנף מאוריטניקום, באתר האנציקלופדיה של החיים (באנגלית) קרנף מאוריטניקום, באתר GBIF (באנגלית)
קרנף רחב שפה (סוג)

קרנף רחב שפה (שם מדעי: Ceratotherium; מילולית: "בהמה מקורננת") הוא סוג של קרנף אפריקני הכולל כיום מין יחיד - קרנף רחב שפה (Ceratotherium simum). סוג זה מכיל את המינים הגדולים ביותר כיום של קרנפים, והם נפוצים ברחבי הסוואנות של אפריקה. שפתם הרחבה מיועדת ללחכך ביעילות עשבים שהם מזונם העיקרי. בניגוד אליהם הקרנף האפריקני השני, קרנף צר שפה מותאם בעיקר לאכילת עלים נמוכים. הקרנף החי כיום מוגבל למספר אזורים באפריקה, אך בעבר היו מינים שחיו, החל מהמיוקן גם בדרום אירופה וחלק מאסיה. הם נכחדו כתוצאה מהתייבשות הסוואנות בהם חיו. קרנף רחב שפה (Ceratotherium simum) קרנף מאוריטניקום (Ceratotherium mauritanicum) - נכחד Ceratotherium efficax - נכחד Ceratotherium neumayri - נכחד מדיה וקבצים בנושא קרנף רחב שפה בוויקישיתוף קרנף רחב שפה, באתר ITIS (באנגלית) קרנף רחב שפה, באתר NCBI (באנגלית) קרנף רחב שפה, באתר האנציקלופדיה של החיים (באנגלית) קרנף רחב שפה, באתר GBIF (באנגלית)
רונן גבאי

רונן גבאי (נולד ב-16 במאי 1964) הוא כדורגלן עבר ומאמן כדורגל ישראלי. גבאי החל את הקריירה שלו במחלקת הנוער של מכבי נתניה, וב-1983 עלה לקבוצה הבוגרת ולאחר מספר חודשים הושאל למכבי הרצליה לעונה אחת ואחריה למכבי יפו לעונה אחת, עד שחזר למכבי נתניה והפך לחלק מרכזי בקבוצה, ושם בילה את רוב הקריירה שלו ואף כיהן כקפטן. לקראת סוף הקריירה שיחק בהפועל תל אביב והפועל חדרה. גבאי החל את קריירת האימון שלו ב-2006 במחלקת הנוער של בית"ר טוברוק, שם היה עד דצמבר 2014 כאשר חתם כמאמן מכבי יפו מליגה א', אך לאחר מספר שבועות עזב את הקבוצה והצטרף כעוזר מאמן מכבי נתניה לצידו של רוני לוי. חצי שנה לאחר מכן, לקראת עונת 2015/2016, עבר גבאי עם רוני לוי למכבי חיפה כעוזר מאמן. בתום העונה עזב גבאי את מכבי חיפה, וחזר לבית"ר טוברוק כמנהל מקצועי במחלקת הנוער. ב-2017 חתם כמאמן הנוער של מכבי נתניה עד שעזב לאחר שנה וחצי. רונן גבאי, באתר Transfermarkt פרופיל המאמן, באתר Transfermarkt מיכאל וייסרמן, רשמית: רונן גבאי מונה למאמן מכבי יפו, באתר דאבל פס, ‏27 בדצמבר 2014 יניב טוכמן‏, איפה הוא ואיפה בלבול: רוני לוי משפר את מכבי נתניה, באתר וואלה, 8 בפברואר 2015 רונן גבאי מונה לעוזר מאמן מכבי חיפה, באתר מכבי חיפה, ‏1 באוגוסט 2015 מאור רחמני, ‏רונן גבאי סיים את דרכו בקבוצת הנוער של נתניה, באתר ONE‏, 1 בינואר 2019
גיירמו סוביאברה

גיירמו סוביאברה (בספרדית: Guillermo Subiabre;‏ 25 בפברואר 1903 – 11 באפריל 1964) היה כדורגלן צ'יליאני, ששיחק בעמדת החלוץ בנבחרת צ'ילה במונדיאל 1930. סוביאברה נולד ב-25 בפברואר 1903 באוסורנו שבצ'ילה. בקריירת הכדורגל שלו התאפיין כחלוץ טוב ובעל בעיטות חזקות. על פי המידע באתר קבוצת קולו-קולו בו שיחק, טוענים כי הבעיטה החזקה שלו יכלה לגרום לפציעה אצל השוערים ואף לקריעת רשת השער. ב-1 בינואר 1927 עשה את הופעת הבכורה בקולו-קולו נגד סלקציה. בשנים 1928, 1929 ו-1930 זכה באליפות צ'ילה עוד בזמן שהתחרות לא הייתה רשמית. הוא פרש מכדורגל ב-1934 וזכה בתואר הכבוד "שחקן לכל החיים" מקולו-קולו. במדי נבחרת צ'ילה תחילה שיחק בקופה אמריקה 1926, אותו היא אירחה. בטורניר כבש בניצחון 1–7 על בוליביה ובהפסד 3–1 לאורוגוואי מנקודת העונשין. בנוסף לכך היה שותף גם במשחקים האולימפיים ב-1928 ובמונדיאל 1930 שהיה לראשון בהיסטוריה. במונדיאל, צ'ילה אומנם לא עברה את שלב הבתים, אך סוביאברה כבש שני שערים בניצחון 0–1 על צרפת ובהפסד 3–1 לארגנטינה. בסך הכל כבש עבורה עשרה שערים ב-14 הופעות. מדיה וקבצים בנושא גיירמו סוביאברה בוויקישיתוף גיירמו סוביאברה, באתר Transfermarkt גיירמו סוביאברה, באתר Soccerway גיירמו סוביאברה, באתר National Football Teams גיירמו סוביאברה, באתר FootballDatabase.eu
Five to One

"Five to One" (בעברית: "חמישה בשביל אחד") הוא שיר שנכתב ובוצע בידי להקת הרוק האמריקאית הדלתות מתוך אלבומם השלישי Waiting For The Sun מ-1968. בניגוד לשירים האחרים באותו אלבום, שנימתם רגועה באופן יחסי, שיר זה עוצמתי הרבה יותר. משמעות השיר איננה לגמרי ברורה. מילות השיר מזכירות מאבק, ומדברות על יחס של חמישה לאחד. תאוריות שונות קיימות בקשר למשמעות השיר: דור המבוגרים מול דור הצעירים; ילדי הפרחים מול אנשי הצווארון הלבן; שחורים מול לבנים. תאוריה אחרת גורסת כי מדובר על מספר ההרוגים הוייטנאמיים מול מספר ההרוגים האמריקניים במלחמת וייטנאם. ג'ים מוריסון, סולן הלהקה, טען כי השיר אינו פוליטי, ומשום כך כנראה שתאוריה זו אינה נכונה. ככל הנשמע, היה מוריסון שיכור כלוט בעת הקלטת השיר. לקראת סוף השיר הוא משהק, מאבד את הקצב ומתבלבל במילים. כשביצעה הלהקה את השיר בהופעות חיות, בדרך כלל במחרוזת אחרי השיר Back Door Man, נהג מוריסון להוסיף ביטויים שצונזרו בגרסת האולפן של השיר. השיר הוא אחד השירים המוכרים של להקת הדלתות, כמו גם שיר פופולרי בהופעותיהם, ולכן הוא מופיע ברוב אלבומי האוסף וההופעות של הלהקה. עם זאת, השיר לא יצא כסינגל. בשנת 2000 השתמש זמר הראפ ג'יי זי בסמפול מהשיר כשהקליט את שירו "Takeover". מרילין מנסון ביצע גרסת כיסוי לשיר באותה שנה. מידע על היצירה "Five to One" באתר מיוזיק בריינז
פרס פוליה (החברה המתמטית של לונדון)

פרס פוליה (באנגלית: The Pólya Prize) הוא פרס המוענק על ידי האגודה המתמטית של לונדון (LMS) כ"הוקרה על הסבר יצירתי בעל מעוף או עבור תרומה יוצאת מן הכלל למתמטיקה בממלכה המאוחדת". הפרס הוענק לראשונה בשנת 1987 ונקרא על שמו של המתמטיקאי ההונגרי ג'ורג' פוליה, שהיה חבר (ובהמשך חבר כבוד) באגודה למעלה מ־60 שנה. הוא מוענק באותן שנים, שלא ממוספרות על ידי מכפלה של שלוש, בהן מדליית דה מורגן אינה זמינה לפרס. בנוסף לא ניתן להעניק את הפרס לאף אדם שקיבל בעבר את מדליית דה מורגן. הפרס נחשב שני ביוקרתו רק למדליית דה מורגן מבין כל הפרסים והמדליות שהאגודה מעניקה. להלן רשימת הזוכים: 1987 - ג'ון הורטון קונווי 1988 - צ'ארלס טרנס קלגול 1990 - גראם סגל 1991 - יאן מקדונלד 1993 - דייוויד ריס 1994 - דייוויד ויליאמס 1996 - דייוויד אדמונדס 1997 - ג'ון האמרסלי 1999 - סיימון דונלדסון 2000 - טרנס ליונס 2002 - נייג'ל היצ'ין 2003 - אנגוס מקינטיר 2005 - מייקל ברי 2006 - פיטר סווינרטון-דייר 2008 - דייוויד פריז 2009 - רוג'ר הית-בראון 2011 - אדוארד בריאן דייוויס 2012 - דניאל סגל 2014 - מייל ריד 2015 - בוריס זילבר 2017 - אלכס וילקי 2018 - קרן ווגטמן 2020 - מרטין ליבק 2021 - אהוד הרושובסקי 2023 - פרנסס קלייר קירוואן פרס בריק פרס וייטהד פרס פרויליך Pólya Prize - details and regulations. LMS, lms.ac.uk, LMS prizes - details and regulations. MacTutor, mathshistory.st-andrews.ac.uk, The Pólya Prize of the London Mathematical Society. LMS, lms.ac.uk, List of LMS prize winners.
קרלוס וידאל

קרלוס וידאל (בספרדית: Carlos Vidal;‏ 24 בפברואר 1902 – 7 ביוני 1982) היה כדורגלן צ'יליאני, ששיחק בעמדת החלוץ בנבחרת צ'ילה במונדיאל 1930. וידאל נולד בואלדיביה שבצ'ילה ב-24 בפברואר 1902. הוא התחיל את קריירת הכדורגל בקולו-קולו וב-1933 עשה סיבוב הופעות ארוך ברחבי אמריקה עם אאודקס איטליאנו. הסיבוב התחיל ב-29 בינואר 1933 והסתיים עם חזרת הצוות מניו יורק ב-25 באוקטובר אותה שנה. מאוחר יותר ב-1934 וידאל עבר למגאיאנס, תמורת סכום יוצא דופן לאותה תקופה של 17,000 פזו, וזכה עימה פעמיים ברציפות באליפות צ'ילה מאז שהגיעה ועזב אותה. במדי נבחרת צ'ילה השתתף לראשונה במונדיאל 1930. וידאל עשה היסטוריה כשכבש את השער הראשון לזכות הנבחרת בטורניר המונדיאל, בניצחון 0–3 על מקסיקו אותו סיים עם צמד. במשחק הבא הוא החמיץ פנדל בניצחון 0–1 נגד צרפת וצ'ילה סיימה את הטורניר בשלב הבתים עם הפסד במשחק העלייה לארגנטינה. וידאל נקרא שוב לשחק בקופה אמריקה 1935 בו צ'ילה הפסידה את כל המשחקים. קולו-קולו אליפות סנטיאגו (לא רשמי): 1930 מגאיאנס אליפות צ'ילה (2): 1934, 1935 מדיה וקבצים בנושא קרלוס וידאל בוויקישיתוף קרלוס וידאל, באתר Transfermarkt קרלוס וידאל, באתר Soccerway קרלוס וידאל, באתר WorldFootball.net קרלוס וידאל, באתר National Football Teams קרלוס וידאל, באתר FootballDatabase.eu
פרס פרויליך

פרס פרויליך (באנגלית: The Fröhlich Prize) הוא פרס המוענק על ידי החברה המתמטית של לונדון עבור עבודה מקורית וחדשנית ביותר בכל ענף במתמטיקה ונקרא לזכרו של המתמטיקאי אלברכט פרויליך (זוכה מדליית דה מורגן לשנת 1992). על פי התקנות הפרס מוענק "למתמטיקאי שיש לו פחות מ־25 שנים במעורבות במתמטיקה ברמה פוסט־דוקטורט, מה שמאפשר הפסקות ברציפות, או שלדעת ועדת הפרסים נמצא בשלב שווה ערך בקריירה שלהם". הוא מוענק בשנים הזוגיות. פרס פרויליך לשנה X יכול להינתן רק למתמטיקאי, שהוא או (i) תושב בדרך כלל בממלכה המאוחדת של בריטניה הגדולה וצפון אירלנד ב־1 בינואר של שנה X, או (ii) חבר בחברה ושאת עיקר השכלתו רכש בממלכה המאוחדת. לא ניתן להעניק את פרס פרויליך למי שקיבל את מדליית דה מורגן או את פרס פוליה. להלן רשימת זוכי הפרס: 2004 - יאן גרוינובסקי 2006 - מייקל וייס 2008 - ניקולס הייגם 2010 - ג'ונתן קיטינג 2012 - טרבור וולי 2014 - מרטין הירר 2016 - דומיניק ג'ויס 2018 - פרנצ'סקו מזדרי 2020 - פרנסואז טיסור 2022 - ריצ'רד תומאס מדליית דה מורגן פרס בריק פרס פוליה פרס וייטהד LMS, lms.ac.uk, LMS prizes - details and regulations. Fröhlich Prize - details and regulations. LMS, lms.ac.uk, List of LMS prize winners.
סירקולציה

בפיזיקה, סירקולציה (בעברית: הקפה) היא גודל סקלרי המוגדר כאינטגרל הקווי של שדה וקטורי לאורך מסילה סגורה. לסירקולציה יש חשיבות רבה במכניקת הזורמים כאשר השדה הווקטורי הוא שדה המהירות. באלקטרומגנטיות הסירקולציה של השדה החשמלי והשדה המגנטי מופיעות במשוואות מקסוול בצורתן האינטגרלית. יהי V → {\displaystyle {\vec {V}}} שדה וקטורי ותהי C {\displaystyle C} מסילה סגורה, האינטגרל הקווי מסוג שני Γ = ∮ C V → ⋅ d ℓ → {\displaystyle \Gamma =\oint _{C}{\vec {V}}\cdot d{\vec {\ell }}} נקראה הסירקולציה של השדה V → {\displaystyle {\vec {V}}} מסביב ל- C {\displaystyle C} . אם השדה הוא שדה וקטורי משמר אזי הסירקולציה סביב כל לולאה תהיה שווה לאפס. מצב זה שקול לכך שהשדה יכול להירשם כגרדיאנט של שדה סקלרי. משפט סטוקס מקשר בין הסירקולציה של שדה מסביב ללולאה לאינטגרל המשטחי של השטף של רוטור השדה דרך השטח הסגור על ידי הלולאה. כלומר מתקיים Γ = ∬ A ( ∇ → × V → ) ⋅ d S {\displaystyle \Gamma =\iint _{A}({\vec {\nabla }}\times {\vec {V}})\cdot dS} כאשר A {\displaystyle A} הוא משטח הנסגר על ידי C {\displaystyle C} . במכניקת הזורמים, לסירקולציה של שדה המהירות יש חשיבות רבה. חשיבות זו נובעת בין היתר ממשפט הסירקולציה של קלווין הקובע שבזורם ברטרופי מושלם הסירקולציה של לולאה הנישאת עם הזרם לא משתנה בזמן. משפט קוטה-ז'וקובסקי קובע כי העילוי ליחידת אורך המופעל על כנף פרופורציונלי לסירקולציה סביב מסלול המקיף את הכנף. ובמדויק L ′ = ρ Γ v ∞ {\displaystyle L'=\rho \Gamma v_{\infty }} כאשר L ′ {\displaystyle L'} הוא כוח העילוי, ρ {\displaystyle \rho } צפיפות הזורם, Γ {\displaystyle \Gamma } הסירקולציה סביב מסלול המקיף את הכנף ו- v ∞ {\displaystyle v_{\infty }} מהירות הטיסה. הסירקולציה של השדה החשמלי והמגנטי מופיעה בניסוח האינטגרלי של משוואות מקסוול. חוק פאראדיי קובע שהסירקולציה של השדה החשמלי סביב לולאה C {\displaystyle C} שווה למינוס השינוי בשטף המגנטי הבוקע דרך המשטח הנסגר על ידי הלולאה. חוק אמפר קובע שהסירקולציה של השדה החשמלי סביב לולאה C {\displaystyle C} פרופורציונלי לזרם העובר דרך המשטח הנסגר על ידי הלולאה ועוד השינוי בשטף החשמלי דרך משטח זה. מדיה וקבצים בנושא סירקולציה בוויקישיתוף
פויה אידני

פויה אידני (באנגלית: Pouya Idani; נולד ב-22 בספטמבר 1995) הוא שחמטאי איראני בדרגת רב-אמן. הוא היה אלוף עולם לנוער עד גיל 19 בשנת 2013. נכון ליולי 2021, אידני נמצא בשיא כושרו ומדורג במקום השני באיראן לפי מד כושר. אידני נולד בשנת 1995. בשנת 2011 זכה בתואר אמן בינלאומי ובשנת 2014 בתואר רב-אמן. בשנת 2009 הוא חלק מקום חמישי עם מדס אנדרסן באליפות העולם לנוער עד גיל 13. בשנת 2013 הוא זכה באליפות העולם לנוער עד גיל 18. בשנת 2015 הוא השתתף בגביע העולם בשחמט 2015 אך הודח בסיבוב הראשון. פויה אידני היה חבר נבחרת איראן במספר אולימפיאדות שחמט. בשנת 2018 פויה אידני זכה במקום הראשון בממוריאל צ'יגורין ברוסיה. גביע העולם בשחמט 2021 מדיה וקבצים בנושא פויה אידני בוויקישיתוף פויה אידני, באתר צ'סגיימס (באנגלית) פויה אידני, באתר פיד"ה (באנגלית) 1st quarter Presidential Board Meeting 2011, 4-5 February, Antalya, TUR FIDE ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אלעזר חזן

הרב אלעזר חזן (סביב ה'תק"ן 1790 - י"ג בחשוון ה'תרכ"ו 1865) היה רבה של מרקש וראש הישיבה בעיר. נולד במרקש לרבי יעקב אל-חזן, בסביבות שנת ה'תק"ן (1790). למד כנראה בישיבות העיר. נשא את זהרה בת הרב שלמה אסבאג, רבה של מרקש. בשנת ה'תק"ף (1820 לערך) כבר חתם על פסקי דין. חבריו לדיינות היו: הרב אברהם פינטו הקטן (אב בית הדין), הרב דוד חיים צבאח, הרב אברהם אסולין, הרב מימון פינטו, הרב משה רוזיליו, הרב רפאל מסעוד אבן מוחא. לבית דינם הופנו שאלות מערים אחרות במרוקו. הרב חזן התכתב בין השאר עם רבי יצחק בן וואליד ורבי אברהם אנקווא. בשנת ה'תרי"ח (1857) נפטר הרב דוד חיים צבאח שהיה עד לאותה העת רבה הראשי של מרקש, והרב חזן המשיך אותו בתפקיד. בשנת ה'תרכ"ג פרש מתפקידו כדי לעלות לארץ ישראל. בדרכו לארץ ישראל עבר בגיברלטאר והעתיק שם כמה ספרים. הוא התיישב ביפו וחי בה את שארית חייו. הוא נפטר בי"ג בחשוון ה'תרכ"ו והספידו אותו כמה רבנים. נקבר בבית הקברות היהודי ביפו. בנו הרב הרב שלמה חזן - רב ביפו ובצפת, מחבר הספרים "שלחן הטהור", "שלחן הזהב", "שלחן מלכים" ועוד. ביאור מהרא"ח - ביאור רחב על שולחן ערוך חושן משפט, ממקורות ההלכה עד לפסיקת חכמי מרוקו ומרקש. הספר יצא לאור לראשונה מכתבי ידו של המחבר בשנת ה'תשע"ט (2019) בשלושה כרכים על ידי מכון "פי ישרים", פנמה. חיבורים שלא נדפסו: ביאור על שולחן ערוך יורה דעה ואבן העזר חידושים על התורה פסקי דינים - הרבה מפסקי דינו הובאו בשו"ת רבי דוד צבאח ובית דינו תולדות רבי אלעזר חזן בספר ביאור מהרא"ח חלק א' עמודים 2–16 לעיתים נכתב שם המשפחה "לחזאן", "חזאן" או "בן לחזאן". ראו למשל בשו"ת רבי דוד צבאח אורח חיים סימן א. ראו למשל שו"ת רבי דוד צבאח יורה דעה סימן ה'. דוד תדהר כותב שעלה בשנת ה'תרט"ו, אך בספרו הוא כתב שעלה בשנת ה'תרכ"ג, וכך עולה גם ממפקדי מונטיפיורי ביאור מהרא"ח עמודים 9-10. רבי דוד מחכמי יפו (ראו ביאור מהרא"ח עמו' 12–13), ובנו רבי שלמה חזן (עיינו בספרו שלחן הטהור דרוש כ"א). ראה הערות על ספר זה בבלוג גליונות.
מייבשים את הביצה

"מייבשים את הביצה" היא תוכנית רדיו שבועית בהגשת שרון כידון ושי גולדן המשודרת בתחנת הרדיו 102FM ("רדיו תל אביב") מאז שנת 2010, בין השעות 8:00 ל-10:00 מדי יום שישי. התוכנית עוסקת בסקירה אקטואלית של תחום התקשורת בעולם ובישראל על היבטיו השונים - פוליטיים, טכנולוגיים, מסחריים, תרבותיים ועוד. כל תוכנית מורכבת משיחות טלפון עם מרואיינים (כ-10 בכל תוכנית), כשלחלקם פינות קבועות, כמו: יהודה נוריאל, אפי טריגר, גיא פינס, אבנר הופשטיין ועוד. בין המגישים המחליפים לאורך השנים: דנה ספקטור וטלי בן עובדיה. חוץ מהשיחות עם המרואיינים, כידון וגולדן גם מנהלים ביניהם דיאלוגים תוך הבעת פרשנות ודעה, כשבתחילת התוכנית מוקדשת לכך פינת "הספוט". ב-2011 זכתה התכנית בפרס תוכנית המלל הטובה ביותר לשנת 2011 מטעם אגודת העיתונאים בתל אביב. נכון ל-2020 עורכת התכנית היא מילה סביטלמן. אתר האינטרנט הרשמי של "מייבשים את הביצה" באתר 102FM אלכסנדר כץ, רק שהביצה לא תתייבש: מאחורי הקלעים בתכנית הברנז'ה של שרון כידון ושי גולדן, באתר אייס אלכסנדר כץ, מתחברים: דנה ספקטור תגיש השבוע את 'מייבשים את הביצה' לצידו של שי גולדן, באתר אייס הזוכים בפרסי הרדיו: רזי ברקאי, חיים הכט, שי גולדן ושרון כידון, באתר גלובס, 22 בנובמבר 2011